google/wiki40b huggingface dataset:
Teplá (prítok Hrona)

Teplá je potok na Strednom Pohroní, na území okresov Banská Štiavnica a Žiar nad Hronom. Je to ľavostranný prítok Hrona, meria 16 5 km a je tokom III. rádu. V údolí potoka sa nachádza niekoľko chránených lokalít: na ľavom brehu Kamenný jarok, Wilckensove stromy, Bralce, na pravom brehu Kapitulské bralá a Szabóova skala. Na dolnom toku sa od hlavného koryta oddeľuje sprava vedľajšie rameno, ktoré tečie na sever popri obci Lehôtka pod Brehmi a ústi do Hrona v nadmorskej výške cca 232,5 m n. m.
Prameň: v Štiavnických vrchoch na severozápadnom svahu vrchu Brezový hrad (812,7 m n. m.; na ňom stojí Žakýlsky hrad) v nadmorskej výške okolo 700 m n. m.
Smer toku: k obci Podhorie na juh, odtiaľ po sútok s Čamporovou na severozápad, potom po ústie Kamennej doliny pokračuje na západ, následne sa oblúkom stáča na sever, za obcou Sklené Teplice opäť na severozápad a postupne až na západojuhozápad, pri obci Lehôtka pod Brehmi na krátkom úseku na sever a napokon tečie k ústiu na západ
Geomorfologické celky: 1.Štiavnické vrchy, podcelok Hodrušská hornatina, časti Štiavnická brázda a Vyhnianska brázda, 2.Žiarska kotlina
Prítoky: sprava Čamporová, Vydričný potok, prítok z oblasti Maselnej, zľava spod kóty 753,8 m, z lokality Rebriny, Kozí potok, prítok spod Širokého vrchu, z Kamennej doliny, spod samoty Pri Novom kríži, prítok (375,5 m n. m.) od Štepnice, z oblasti Janova, spod kóty 465,6 m, z oblasti Bralca a z oblasti Farskej hory
Ústie: do Hrona na severnom okraji obce Hliník nad Hronom v nadmorskej výške okolo 228 m n. m.
Obce: Podhorie (časť Teplá), Sklené Teplice, Lehôtka pod Brehmi a Hliník nad Hronom (okrajom)
Juraj Dlhoruký

Život

Po smrti otca Vladimíra Monomacha (1125) a obzvlášť po smrti brata Mstislava (1132) sa jednotný kyjevský štát začal rozpadať na menšie kniežatstvá, kde vládli jednotlivé kniežatá z rodu Rurikovcov. Juraj vládol od roku 1125 v rostovsko-suzdaľskom kniežatstve, ktoré začalo rýchlo nadobúdať význam. Jeho hlavné sídlo preniesol zo starobylého Rostova do významného obchodného strediska Suzdaľu.
Po roku 1132 sa pokúsil zmocniť juhoruských území, vrátane Pereslavľa a Kyjeva (za čo si vyslúžil prezývku „Dlhoruký“).
V dobe jeho vlády je po prvýkrát v letopisoch spomínaná Moskva (1147), ktorú dal v roku 1156 opevniť a v roku 1154 založil mesto Dimitrov.
V roku 1149 porazil vojská Izjaslava II. a ovládol Kyjev, ale v roku 1151 bol nútený vrátiť sa do Suzdaľu. O štyri roky neskôr (1155) nakoniec Kyjev ovládol. V roku 1157 bol pravdepodobne kyjevskými bojarmi otrávený.

Pamiatky

V roku 1954 na Sovietskom námestí (teraz Tverskom) v Moskve bol odhalený pamätník Juraja Dlhorukého od autorov A.P.Antropova, N.L.Štamma a S.M.Orlova. Juraj je tiež vyobrazený na pamätnej plakete vydanej k 800. výročiu prvej písomnej zmienky o Moskve.
Borre

Poloha

Obec má rozlohu 5,96 km². Najvyšší bod je položený 36 m n. m. a najnižší bod 17 m n. m.

Obyvateľstvo

Počet obyvateľov obce je 574 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bratislavské noviny (21. storočie)

Bratislavské noviny (s podtitulom Pressburger Zeitung - Pozsonyi Újság - Nova Posoniensia) sú slovenské noviny o živote v Bratislave, ktoré vychádzajú v Bratislave od roku 1998. Nadväzujú na Nova Posoniensia, ktoré v rokoch 1721-1722 v Prešporku vydával Matej Bel, ako aj na Pressburger Zeitung, ktoré v meste vychádzali v rokoch 1764-1929. Vychádzajú každé dva týždne v náklade 208 000 kusov a sú zadarmo doručované do poštových schránok bratislavských domácností.
Vydáva ich bratislavská spoločnosť NIVEL PLUS, s.r.o., tlačí ich tlačiareň Versus, a.s., a roznáša ich spoločnosť Cromwell, a.s. Sú to dlhodobo najčítanejšie noviny v Bratislave.
Sú zamerané na aktuality v oblasti dopravy, výstavby, bývania, samosprávy, histórie mesta, kultúry a športu v Bratislave.
Národný park Golfo di Orosei a Gennargentu

Geografia a geológia

Národný park Golfo di Orosei a Gennargentu tvoria dve geologicky a prírodne odlišné časti. V severovýchodnej časti leží pohorie Supramonte, ktoré zasahuje až k zálivu Golfo di Orosei. Supramonte tvorí vápencové horské masívy a plošiny z obdobia druhohôr. Najvyšším vrchom oblasti je Monte Corrasi (1 463 m), ktorí leží juhovýchodne od Nuoro. Ešte niekoľko ďalších vrcholov presahuje nadmorskú výšku 1 000 m, napríklad Punta Solitta (1 206 m).
V juhozápadnej časti parku sa rozkladá pohorie Gennargentu s najvyšším vrchom Sardínie Punta La Marmora. Viacero vrchov pohoria presahuje 1 500 m. K najvyšším patria Bruncu Spina (1 828 m), Punta Floris (1 822 m) alebo Punta Paolina (1 792 m). Gennargentu je tvorené bridlicou z obdobia prvohôr.
Nœux-lès-Auxi

Poloha

Obec má rozlohu 6,26 km². Najvyšší bod je položený 140 m n. m. a najnižší bod 42 m n. m.

Obyvateľstvo

Počet obyvateľov obce je 171 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pondelok

Pondelok je jeden zo siedmich dní v týždni. Na Slovensku aj podľa štandardu ISO je pondelok prvým dňom týždňa (medzinárodný štandard ISO 8601, definuje pondelok ako prvý deň týždňa), ale v niektorých oblastiach sveta sa považuje za deň druhý, prípadne tretí. Pondelkom sa taktiež začína pracovný týždeň.
Slovenský názov dňa pochádza od slova nedeľa, ide o skrátené po nedeli (po rusky понедельник - ponedeľnik). Stará severčina pondelok pomenovala po bohovi Mesiaca (Máni).
Croix (Nord)

Poloha

Obec má rozlohu 4,44 km². Najvyšší bod je položený 48 m n. m. a najnižší bod 20 m n. m.

Obyvateľstvo

Počet obyvateľov obce je 21 195 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Colomban-des-Villards

Poloha

Obec má rozlohu 81,12 km². Najvyšší bod je položený 2 908 m n. m. a najnižší bod 955 m n. m.

Obyvateľstvo

Počet obyvateľov obce je 188 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Villiers-le-Bâcle

Poloha

Obec má rozlohu 6,03 km². Najvyšší bod je položený 161 m n. m. a najnižší bod 80 m n. m.

Obyvateľstvo

Počet obyvateľov obce je 1 178 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Symphorien (Cher)

Poloha

Obec má rozlohu 9,54 km². Najvyšší bod je položený 178 m n. m. a najnižší bod 141 m n. m.

Obyvateľstvo

Počet obyvateľov obce je 130 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Koenigsegg CCR

Koenigsegg CCR je superšportový automobil a je najrýchlejším modelom automobilky Koenigsegg. Dosahuje maximálnu rýchlosť 395 km/h, no na trati dosiahol rýchlosť 388 km/h. Bol najrýchlejším autom planéty až do príchodu Bugatti Veyron. Tento superšportový automobil bol predstavený na autosalóne v Ženeve v roku 2004. Má karosériu z karbonu, motor v strede a snímateľnú strechu „Hardtop“.
Chris Niedenthal

Životopis

Chris Niedentahl sa narodil v Londýne v rodine poľských vojnových emigrantov.
Po ukončení štúdia na London College of Printing sa presťahoval do Poľska, kde pôsobil ako zahraničný korešpondent. 
V roku 1978, po zvolení Karola Wojtylu za pápeža bol prvým fotografom, ktorý prišiel do Wadovíc, pápežovho rodiska. Jána Pavla II. potom fotografoval pri všetkých jeho cestách do Poľska. 
Spolu s anglickým reportérom Miachaelom Dobbsom sa ocitol pri zrode hnutia Solidarita, keď prišiel fotografovať štrajk v Gdanskej lodenici v roku 1980. Solidaritu potom sledoval až do víťazných volieb v roku 1989.
Po vyhlásení stanného práva v Poľsku fotografoval vstup armády do ulíc Varšavy. Preslávila sa najmä snímka obrneného transportéru pred kinom Moskva kde práve premietali film Apocalypse Now F.F.Coppolu. V tomto období dával negatívy turistom a ľuďom odchádzajúcim z krajiny, aby ich doručili do redakcie Newsweeku. Sám totiž nechcel vycestovať z obavy, že by ho do krajiny už nemuseli vpustiť.
V roku 1987 sa s rodinou presťahoval do Viedne, odkiaľ vycestovával ako fotoreportér časopisu Time do krajín socialistického bloku. Podarilo sa mu zachytiť postupný pád režimov v Poľsku, Československu, Bulharsku, Rumunsku a tiež pád Berlínskeho múru. 
V súčasnosti (2013) sa vo svojej tvorbe mierne odkláňa od klasickej reportážnej fotografie, známe sú série TABU (portréty telesne postihnutých detí), Chlieb (pocta pekárskemu remeslu), či Susedka (problematika prisťahovalectva).
Vyvrtávanie

Vyvrtávanie je spôsob trieskového obrábania, ktorým sa zväčšuje priemer otvoru s kruhovým prierezom, ktorý bol predtým vyvŕtaný, alebo predliaty. Pri vyvrtávaní je možné dosiahnuť vyššiu presnosť a kvalitu povrchu. Vyvrtávanie sa vykonáva na vŕtacích strojoch - vŕtačkách, alebo špecializovaných vyvrtávačkách.

Rezné pohyby

Hlavný rezný pohyb je rotačný a vykonáva ho nástroj. Vedľajší rezný pohyb je posun v smere osi otáčania, vykonáva ho nástroj, alebo obrobok, podľa typu obrábacieho stroja.
Rameno Štítu-Južného kríža

Rameno Štítu-Južného kríža (iné názvy: rameno Štítu-Kentaura, najmä vo vnútornej časti Galaxie (aj) rameno Štítu, najmä vo vonkajšej časti Galaxie (aj) rameno Kentaura či rameno Južného kríža; angl. Scutum-Crux arm, Scutum-Centaurus arm, Scutum arm, Centaurus arm, Crux arm) je druhé hlavné špirálové rameno Galaxie. Nachádza sa medzi ramenami Strelca a Pravítka.
Oblasť kde sa rameno Štít-Južný kríž stretáva s jadrom galaxie je oblasť tvorenia nových hviezd. V roku 2006 bola objavená veľká hviezdokopa RSGC1, ktorá obsahuje 14 červených nadobrov. V roku 2007 zase hviezdokopa RSGC2 s približne 50 000 novými hviezdami, ktorá sa nachádza niekoľko 100 svetelných rokov od RSGC1. Predpokladá sa, že jej vek nepresahuje 20 miliónov rokov a obsahuje 26 červených nadobrov. Je to zatiaľ najväčší známy počet týchto hviezd v jednom zoskupení.
Kaplnka svätého Kríža (Pražský hrad)

Kaplnka svätého Kríža je kaplnka na Pražskom hrade (dnes už nevyužívaná k svojmu pôvodnému účelu).
Kaplnku postavil v rokoch 1756 až 1764 pražský staviteľ talianskeho pôvodu Anselmo Lurago na mieste starších budov stavebného úradu a korunovačnej kuchyne Karola VI. z roku 1723, neskôr používané ako hlavné strážnice. Autorom projektu bol Nicolò Pacassi, dvorský architekt Márie Terézie, od ktorej dostal za úlohu prestavať Pražský hrad do barokovej, viac reprezentatívnej podoby. Kaplnka sa nachádza na II. hradnom nádvorí.
Keď sa Ferdinand V. usídlil po svojej abdikácii na Pražskom hrade, prešla kaplnka v rokoch 1852 až 1856 klasicistickou úpravou, v rámci ktorej bolo do jej severného priečelia osadené sochy sv. Petra a Pavla z roku 1854 od Emanuela Maxa. V rokoch 1960 až 1963 bola upravená ako výstavná sieň pre umiestnenie Svätovítskeho pokladu (tzv. Klenotnica), ktorý tu bol inštalovaný v roku 1961. Neskôr v nej bolo zriadené  informačné stredisko pre turistov.
Peter Hirsch (hokejista)

Klubový hokej

V sezóne 2005/06 bol hráčom klubu Nordsjaelland Cobras v najvyššej dánskej súťaži. V ďalšej hrával za Leksands IF v druhej švédskej lige.
Obermarchtal

Geografia a poloha

Obec Obermarchtal leží na rieke Dunaj, na úpätí pohoria Švábska Jura.
Obermarchtal susedí na severe s obcou Lauterach, na východe s obcou Untermarchtal a mestom Munderkingen, na juhovýchode s obcou Hausen am Bussen, na juhu s obcami Uttenweiler a Unlingen ako aj na západe s mestom Riedlingen, všetky tri v okrese Biberach, a na severozápade s obcami Emeringen a Rechtenstein.

Kultúra a pamiatky

Obermarchtal sa nachádza na švábskej barokovej ceste (Oberschwäbischen Barockstraße).
Breakbeat Kaos

Breakbeat Kaos je britské nezávislé hudobné vydavateľstvo so sídlom v Londýne v Spojenom kráľovstve, ktoré sa špecializuje na žáner Drum & Bass. Je spoločným vlasnictvom hudobníkov Fresh a Adam F, ktorí ho založili v roku 2003 zlúčením Freshovho vydavateľstva Breakbeat Punk s vydavateľstvom Adama F Kaos Recordings. Prvé vydanie tohoto vydavateľstva bol 12" dvojitý A-side singel od Fresh s názvom „Dalicks / Temple of Doom“.
Doumely-Bégny

Poloha

Obec má rozlohu 7,8 km². Najvyšší bod je položený 172 m n. m. a najnižší bod 88 m n. m.

Obyvateľstvo

Počet obyvateľov obce je 98 obyvateľov (2009).
Graf vývoja obyvateľstva:
Zdroje: INSEE
Étréaupont

Poloha

Obec má rozlohu 17,59 km². Najvyšší bod je položený 227 m n. m. a najnižší bod 120 m n. m.

Obyvateľstvo

Počet obyvateľov obce je 916 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Deviata hodinka

Deviata hodinka (alebo deviaty čas) je oficiálna modlitba cirkví byzantského obradu, ktorá sa modlí okolo pätnástej hodiny popoludní.
Jej základná štruktúra je nasledujúca: zvyčajný začiatok, žalmy (83, 84, 85), tropáre, Pre svoje meno…, Trojsvätá pieseň až po Otče náš, kondák, 40× Pane, zmiluj sa, V každom čase…, Čestnejšia si…, Vládca, Pane Ježišu Kriste… a prepustenie.
Štruktúra deviatej hodinky je trocha odlišná počas Veľkého pôstu a keď je súčasťou kráľovských hodiniek. Celkom osobitnú štruktúru má počas Svetlého týždňa, kedy pozostáva prevažne z paschálnych (veľkonočných) tropárov.
Fridrich Bádensko-durlašský

Životopis

Narodil sa ako syn Karola Viliama Bádensko-durlašského a Magdalény Vilhelmíny Württemberskej, dcéry Viliama Ľudovíta Württemberského.
Po smrti svojho staršieho brata Magnusa v roku 1712 sa stal dedičom trónu. Zomrel však ešte pred svojím otcom a tak sa nikdy neujal vlády.
Slúžil v cisárskej armáde. V roku 1724 bol menovaný plukovníkom a v roku 1728 bol povýšený na generálmajora.
Wolémia

Opis

Wolémia vznešená je vždyzelený strom dosahuje výšku 25 – 40 m. Vetvenie je unikátne - bočné vetvy nemajú vedľajšie výhony. Po niekoľkých rokoch každá vetva končí buď šiškou (samčou alebo samičou), alebo prestane rásť. Keď prestane rásť, alebo keď šiška dozreje, vetva odumrie. Nové vetvy potom vyrážajú zo spiacich očiek na hlavnom kmeni. Listy sú sploštené ihlice, 3 – 8 cm dlhé a 2 – 5 mm široké. Semenné šišky sú zelené, rozpadavé a dozrievajú asi 18 – 20 mesiacov po opelení.

Objavenie

Objav wolémie vznešenej v septembri roku 1994 v odľahlej časti pohoria Blue mountains, iba 150 kilometrov od Sydney v Austrálii, bol oslavovaný ako botanický nález storočia. Objaviteľom tohto druhu bol David Noble. Pri zostupe do hlbokej rokliny v pralese v Novom Južnom Walese objavil skupinu zvláštnych ihličnanov. Odobral vzorky vetiev a kôry, ktoré porovnával v múzeách s fosíliami a zistil, že ide o živú fosíliu (relikt). Originálny porast, ktorý objavili zamestnanci Centra pre národné parky a ochranu prírody Nového Južného Walesu a dnes je súčasťou národného parku Wollemi National Park, pozostával iba z 23 dospelých stromov. Dodnes sa našlo 100 jedincov tohto ihličnanu na troch miestach. 
Podľa Červeného zoznamu 2000 je to kriticky ohrozený druh. Bol to zároveň aj významný objav nového rodu, ktorý je príbuzný araukáriám (Araucaria) a damarovníkom (Agathis), ktoré boli dovtedy jedinými zástupcami starobylej čeľade araukáriovité (Araucariaceae). Fosílne nálezy tejto skupiny rastlín sa datujú do obdobia spred 200 miliónov rokov, do čias dinosaurov. Tento pozoruhodný druh prežil bezpečne tisícky rokov až do svojho objavenia.
Hoci je presné miesto jeho nálezu držané v tajnosti, stále existuje riziko, že bude odhalené. Zvyšuje to obavy z možného zavlečenia chorôb a vzniku požiarov v dôsledku ľudskej činnosti. Záhradnícky výskum zistil vhodné spôsoby rozmnožovania, čo umožnilo vytvoriť záložnú zbierku v podmienkach ex situ, ktorá má podporiť ochranu druhu v prírode. Spôsoby jeho rozmnožovania nie sú známe. Celosvetový dopyt po tomto fascinujúcom starobylom strome viedlo k rozsiahlemu programu jeho rozmnožovania. Očakáva sa, že plány na uvoľnenie rastlín pre záhradnícke pestovanie budú predstavovať nádejný model toho, ako môže ísť ochrana ruka v ruke s pestovaním ohrozených rastlín.
Na Slovensku je možné rastlinu vidieť v bratislavskej ZOO, v časti DinoPark, v Botanickej záhrade UPJŠ v Košiciach a tiež v bratislavskej Botanickej záhrade.
Saint-Just (Dordogne)

Poloha

Obec má rozlohu 11,2 km². Najvyšší bod je položený 178 m n. m. a najnižší bod 94 m n. m.

Obyvateľstvo

Počet obyvateľov obce je 128 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rhadamanthys

Rhadamanthys (iné názvy: Radamantys, Rhadamantys, Radamanthys; starogr. Ῥαδάμανθυς – Rhadamanthys, lat. Rhadamanthus) je v gréckej mytológii syn najvyššieho boha Dia a jeho milenky Európy.
Rhadamanthys bol vraj múdry a spravodlivý a stal učiteľom Herakla. Jemu sa pripisuje výrok, že "na ranu je správne odpovedať ranou".
Jeho bratmi boli Minós, ktorý kraľoval na Kréte a Sarpédón bol kráľom Lykie. Homér vo svojom diele Iliada o ňom ako o kráľovi nehovorí, ale iní neskorší antickí autori píšu, že po smrti svojho nevlastného otca Asterionta zdedil tretinu Kréty, kde vydal zákony, ktoré sa stali vzorom dokonalosti.
Rhadamanthys sa oženil s Alkménou, matkou Hérakla potom, čo zomrel jej manžel, tirynthský kráľ Amfitryón. Z manželstva sa narodili synovia Alkaios a Sthenelos. Niektorí neskorší autori im pripisujú aj syna Gortya, ktorý ako jeho následník založil na Kréte mesto Gortynu.
Po svojej smrti sa Rhadamanthys spolu s bratom Minóom a tiež so statočným a spravodlivým Aiakom stali sudcami zomrelých v podsvetí. A tak tvorili súdny tribunál podsvetia, pred ktorý predstupoval každý zosnulý. Tribunál určoval miesta: do Elysia vstupovali spravodliví; nespravodlivých odovzdávali k potrestaniu bohyniam pomsty Erínyiam; a zvyšnú väčšinu tých, ktorí neboli ani dobrí, ani zlí, ponechávali v podsvetí ako tiene bez tela.
Polites (syn Priama)

Polites alebo Polités (starogr. Πολίτης – Polites/iný prepis Polités, lat. Polites) je v gréckej mytológii syn trójskeho kráľa Priama.
V samom závere dobývania Tróje, potom čo sa Achájci ľsťou dostali v útrobách trójskeho koňa do mesta, boli obyvatelia mesta nemilosrdne vyvražďovaní.
V kráľovskom paláci sa kráľovná Hekabé uchýlila k Diovmu oltáru so svojimi dcérami a prosila aj svojho manžela, starého kráľa Priama, aby zostal s nimi. V tom vražednom boji prebehol okolo nich ich syn Polites a za ním Neoptolemos, Achilleov syn, a Polita jedinou ranou prebodol.
Priamos po ňom vrhol kopiju, ale minul. Neoptolemos potom bez milosti trójskemu kráľovi rozrezal hrdlo a jeho mŕtve telo odvliekol k Achilleovmu hrobu. Vraždenie posledných obyvateľov dobytého mesta pokračovalo až do jeho trpkého konca.
Kostol svätého Štefana (Beauvais)

Kostol svätého Štefana (franc. Église Saint-Étienne de Beauvais) v pikardskom meste Beauvais je kostol postavený na mieste vyhoreného predchodcu.
So stavbou sa začalo po roku 1180 a dnešná podoba budovy je zmes románskeho a gotického umenia. Počas Francúzskej revolúcie došlo k rabovaniu a ničeniu mobiliára, poškodeniu sôch a veží. Ďalšie škody kostol utrpel v roku 1912, kedy ho poškodil orkán a počas prvej svetovej vojny, kedy ho poničili Nemci.
Od roku 1846 je zaradený medzi monument historique.
Lieurey

Poloha

Obec má rozlohu 18,21 km². Najvyšší bod je položený 184 m n. m. a najnižší bod 138 m n. m.

Obyvateľstvo

Počet obyvateľov obce je 1 387 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gouillons

Poloha

Obec má rozlohu 12,04 km². Najvyšší bod je položený 152 m n. m. a najnižší bod 139 m n. m.

Obyvateľstvo

Počet obyvateľov obce je 334 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Ouen-en-Belin

Poloha

Obec má rozlohu 15,14 km². Najvyšší bod je položený 112 m n. m. a najnižší bod 46 m n. m.

Obyvateľstvo

Počet obyvateľov obce je 1 324 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Omfalokéla

Omfalokéla (iné názvy: pupočníková prietrž, pupočníková hernia, ďalšie synonymá pozri pod pupočná hernia) je vrodená hernia, ktorá je v oblasti pupka obyčajne uzatvorená v bezcievnom vaku tvorenom zrastenými listami zvyškov amniového vaku a z vrstiev peritonea.

Etiológia

Príčinou herniácie je vývojové zlyhanie návratu čreva do brušnej dutiny po jeho fyziologickej herniácii.

Klinický obraz

Malá pupočná hernia nemusí byť v čase narodenia diagnostikovaná. Nie je zriedkavým nálezom ani u pacientov nad 60 rokov. Prerušenie pupočníka je odporúčané preto minimálne 5 cm od brušnej steny. Pri veľkej hernii sa mimo brušnú dutinu dostane aj slezina a pečeň. K tomu sa môžu pripojiť ďalšie abnormality: nekompletná rotácia čreva, obštrukcia čreva, vezikoenterická fistula, kardiovaskulárne, žlčníkové a iné defekty. Omfalokéla sa často spája s inými vrodenými chybami ako je to napr. pri Beckwith- Wiedemannovom syndróme (mentálna retardácia, hepatomegália, nadmerný vzrast tela, hypoglykémie v skorom detskom veku).

Diagnóza

Diagnóza je najčastejšie po narodení zjavná pri fyzikálnom vyšetrení. Spresnenie prípadných ďalších vrodených chýb vyžaduje pomocné vyšetrenia. Zvýšenie alfa-fetoproteínu v sére matky svedčí pre možnú omfalokélu. Pri prenatálnej diagnostike je vyšetrením voľby abdominálna sonografia.

Liečba

Liečba omfalokely je chirurgická. Rozsah výkonu je daný veľkosťou malformácie a pridruženými chybami.

Prognóza

Prognóza samotnej omfalokély je priaznivá a operácia sa realizuje obvykle v novorodeneckom období života. Asi 25% omfalokél je reoperovaných pre rôzny stupeň črevnej obštrukcie. Veľké združené chyby nemusia byť zlučiteľné so životom a bývajú dôvodom na prerušenie tehotenstva, ak sa zistia zavčasu. V každom prípade je nutné postupovať individuálne.
Migné-Auxances

Poloha

Obec má rozlohu 28,96 km². Najvyšší bod je položený 143 m n. m. a najnižší bod 65 m n. m.

Obyvateľstvo

Počet obyvateľov obce je 6 066 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Starokresťanský symbol

Starokresťanský symbol (iné názvy: starokresťanské vyznanie viery, starokresťanská konfesia, starokresťanské krédo) je stručné zhrnutie základných dogiem starokresťanského náboženstva. Ide o tieto: Apostolicum, Nicaeano-constantinopolitanum a Athanasianum.
Feidólas z Korintu

Feidólas (starogr. Φειδώλας – Feidólas) bol olympijský víťaz v jazdeckom preteku na koni v roku 512 pred Kr.
Feidólas z Korintu zvíťazil na 67. olympijských hrách v jazdeckom preteku na koni, v športovej disciplíne, ktorú v Olympii zaviedli na 33. hrách v roku 648 pred Kr. Prvé olympijské dostihové preteky vyhral Krauxidas z Krannónu.
Feidólas svoje olympijské víťazstvo dosiahol veľmi kuriózne. Podľa Pausania, Feidólova kobyla menom Aura (Vietor) počas preteku zhodila svojho jazdca a nebežiac o nič pomalšie správne zatočila okolo méty, a keď začula zvuk trúby ohlasujúcej posledný úsek preteku, ešte zrýchlila a k hellanodikom dobehla prvá. Éliďania nato vyhlásili Feidóla za víťaza a dovolili mu, aby mohol svojej kobyle v Olympii venovať sochu.
Martin-Église

Poloha

Obec má rozlohu 9,58 km². Najvyšší bod je položený 103 m n. m. a najnižší bod 2 m n. m.

Obyvateľstvo

Počet obyvateľov obce je 1 535 (2011).
Nasledujúci graf zobrazuje vývoj počtu obyvateľov v obci.
Zdroje: INSEE